ประกาศคณะกรรมการข้าราชการฝ่ายศาลปกครอง
ประกาศคณะกรรมการข้าราชการฝ่ายศาลปกครอง
เรื่อง
การแบ่งส่วนราชการและอำนาจหน้าที่ของส่วนราชการ
ในสำนักงานศาลปกครอง
---------------

 อาศัยอำนาจตามความในมาตรา
84(1)
แห่งพระราชบัญญัติจัดตั้งศาลปกครองและ
วิธีพิจารณาคดีปกครอง พ.ศ. 2542
คณะกรรมการข้าราชการฝ่ายศาลปกครองออกประกาศไว้
ดังต่อไปนี้
 ข้อ 1
ประกาศนี้เรียกว่า "ประกาศคณะกรรมการข้าราชการฝ่ายศาลปกครอง เรื่อง การ
แบ่งส่วนราชการและอำนาจหน้าที่ของส่วนราชการในสำนักงานศาลปกครอง"
 ข้อ 2
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
 ข้อ 3
ให้แบ่งส่วนราชการสำนักงานศาลปกครอง
ดังนี้
 (1) สำนักอำนวยกิจการศาลปกครอง
 (2)
กองคลัง
 (3) สำนักส่งเสริมงานคดีปกครอง
 (4) สำนักบังคับคดีปกครอง
 (5) สำนักวิจัยและวิชาการ
 (6)
สถาบันพัฒนาตุลาการและข้าราชการฝ่ายศาลปกครอง
 (7) ศูนย์สารสนเทศ
 (8) สำนักงานศาลปกครองสูงสุด
 (9) สำนักงานศาลปกครองกลาง
 (10) สำนักงานศาลปกครองในส่วนภูมิภาคต่างๆ
 การแบ่งส่วนราชการภายในกอง
สำนัก สถาบัน ศูนย์และสำนักงานศาลต่างๆ ให้เป็นไป
ตามที่เลขาธิการศาลปกครองกำหนด
 ข้อ 4
สำนักงานอำนวยกิจการศาลปกครอง
มีอำนาจหน้าที่ ดังนี้
 (1) ปฏิบัติงานสารบรรณของสำนักงานศาลปกครอง
 (2) ดำเนินการเกี่ยวกับงานเลขานุการนักบริหารสำนักงานศาลปกครอง
 (3) ดำเนินการเกี่ยวกับการต่างประเทศ
 (4)
จัดทำนโยบายและแผนของศาลปกครองและสำนักงานศาลปกครอง
 (5) วิเคราะห์และจัดทำงบประมาณ
 (6)
ติดตามและประเมินผลการดำเนินงานตามนโยบายและแผนของศาลปกครองและ
สำนักงานศาลปกครอง
  (7) ดำเนินการเกี่ยวกับงานเลขานุการ ก.ศป.
และคณะกรรมการข้าราชการฝ่ายศาล
ปกครอง
 (8)
ดำเนินการเกี่ยวกับงานบริหารงานบุคคลของตุลาการศาลปกครอง ข้าราชการฝ่ายศาล
ปกครองและลูกจ้างของสำนักงานศาลปกครอง
 (9)
ปฏิบัติงานสนับสนุนที่ปรึกษาสำนักงานศาลปกครองด้านส่งเสริมประสิทธิภาพงาน
ศาลปกครองและสำนักงานศาลปกครอง
 ข้อ 5
กองคลัง
มีอำนาจหน้าที่ดำเนินการเกี่ยวกับงานการเงิน การบัญชี
การพัสดุ อาคาร
สถานที่และยานพาหนะของศาลปกครองและสำนักงานศาลปกครอง
 ข้อ 6
สำนักส่งเสริมงานคดีปกครอง
มีอำนาจหน้าที่ ดังนี้
 (1) ศึกษา จัดทำคู่มือ
ตำราและสารานุกรมเกี่ยวกับกฎหมายปกครองและคดีปกครอง
เพื่อใช้ประโยชน์ในการพิจารณาคดีของศาลปกครองและเผยแพร่ต่อประชาชน
 (2)
ยกร่างและเสนอแนวทางการปรับปรุงแก้ไขระเบียบว่าด้วยวิธีพิจารณาคดีปกครอง
 (3)
จัดทำตำราและคู่มือเกี่ยวกับการดำเนินคดีปกครองตามระเบียบว่าด้วยวิธีพิจารณา
คดีปกครอง
 (4)
จัดทำตำราและคู่มือเกี่ยวกับการบังคับคดีในคดีปกครอง
 (5)
ปฏิบัติงานสนับสนุนที่ปรึกษาสำนักงานศาลปกครองด้านคดีปกครอง
 (6)
สนับสนุนงานตุลาการศาลปกครองในการตรวจสอบแนวคำพิพากษา หลักกฎหมาย
ปกครองและคดีปกครองเพื่อประโยชน์ในการจัดทำคำแถลงการณ์
การยกร่างและตรวจแก้คำ
พิพากษา
 ข้อ 7
สำนักบังคับคดีปกครอง
มีอำนาจหน้าที่เกี่ยวกับการดำเนินการบังคับคดี ในคดี
ปกครองทั่วไป คดีละเมิดทางปกครอง คดีสัญญาทางปกครองและคดีอื่นที่อยู่ในอำนาจของศาล
ปกครองให้เป็นไปตามคำสั่งและคำพิพากษาของศาลปกครอง
 ข้อ 8
สำนักวิจัยและวิชาการ มีอำนาจหน้าที่ ดังนี้
 (1) ศึกษา
วิเคราะห์และวิจัยเกี่ยวกับกฎหมายปกครอง คดีปกครองและวิธีพิจารณาคดี
ปกครองเพื่อพัฒนาและเผยแพร่หลักกฎหมายในเรื่องดังกล่าว
 (2)
วิเคราะห์และวิจัยเหตุแห่งการฟ้องคดีปกครองเพื่อเสนอแนวทางในการลดข้อขัดแย้ง
ที่ทำให้เกิดคดีปกครองและแนวทางในการพัฒนาศาลปกครองและวิธีพิจารณาคดีปกครองให้
เหมาะสมกับสภาพสังคมไทย
 (3)
รวบรวมและจัดพิมพ์คำพิพากษาศาลปกครองสูงสุดและศาลปกครองชั้นต้น รวมทั้ง
คำแถลงการณ์ของผู้แถลงคดีเพื่อใช้ประโยชน์ในการพิจารณาพิพากษาคดีของศาลปกครองและ
เผยแพร่แก่ประชาชนทั่วไป
 (4)
จัดทำวารสารกฎหมายเกี่ยวกับคดีปกครองออกเผยแพร่ โดยมีวัตถุประสงค์หลักใน
การศึกษา
วิเคราะห์และพัฒนาแนวคำพิพากษาของศาลปกครองให้เป็นหลักกฎหมายทั่วไปที่
สามารถนำไปเป็นหลักในการพิจารณาและพิพากษาคดีปกครอง
 (5)
จัดทำคำแปลกฎหมายหรือเอกสารจากภาษาไทยเป็นภาษาต่างประเทศหรือจากภาษา
ต่างประเทศเป็นภาษาไทย รวมทั้งศึกษาและวิจัยกฎหมายหรือหัวข้อปัญหาที่หน่วยงานต่างๆ 
ร้องขอ
 ข้อ 9
สถาบันพัฒนาตุลาการและข้าราชการฝ่ายศาลปกครอง มีอำนาจหน้าที่ ดังนี้
 (1) วิเคราะห์และวิจัยเพื่อกำหนดทิศทาง
รูปแบบและวิธีการในการพัฒนางานฝึกอบรม
 (2)
จัดทำแผนงานโครงการพัฒนาบุคลากรและกำหนดหลักสูตรการฝึกอบรม
 (3) ดำเนินการฝึกอบรม
สัมมนาและพัฒนาตุลาการศาลปกครองและข้าราชการฝ่าย
ศาลปกครอง
 (4) รวบรวม จัดหาและจัดเก็บหนังสือ ตำรา เอกสาร
สิ่งพิมพ์และวัสดุอุปกรณ์อื่นๆ
ที่เกี่ยวข้องในทางวิชาการทางกฎหมายและกฎหมายปกครอง
รวมทั้งการจัดตั้งและให้บริการ
ห้องสมุดของสำนักงานศาลปกครอง
 ข้อ 10 ศูนย์สารสนเทศ
มีอำนาจหน้าที่ ดังนี้
 (1) วิเคราะห์ ออกแบบ
พัฒนาระบบข้อมูลและตรวจสอบความถูกต้องของข้อมูลและ
ข้อสนเทศ
 (2)
วิเคราะห์และพัฒนาระบบคอมพิวเตอร์ให้เหมาะสมกับลักษณะงานและระบบงานของ
หน่วยงานต่างๆ ในสำนักงานศาลปกครอง
รวมทั้งออกแบบและวางระบบการจัดการฐานข้อมูล
 (3) ควบคุม ดูแลและบำรุงรักษาระบบคอมพิวเตอร์ ระบบเครือข่ายสื่อสารข้อมูล
ระบบ
ไฟฟ้า และเครื่องคอมพิวเตอร์
รวมทั้งควบคุมการจัดเก็บข้อมูลและแฟ้มข้อมูล
 (4)
วางแผนและให้บริการการใช้เครื่องคอมพิวเตอร์และ software package 
 (5)
เป็นศูนย์กลางรวบรวมข้อมูลและข้อสนเทศเกี่ยวกับคดีปกครอง
 (6)
เผยแพร่ข้อมูลและข้อสนเทศและประชาสัมพันธ์การปฏิบัติงานของศาลปกครอง
และสำนักงานศาลปกครอง
 (7)
ผลิตเอกสารที่จำเป็นต้องใช้ในงานของศาลปกครองและสำนักงานศาลปกครอง และ
เอกสารอื่นๆ ที่เกี่ยวข้อง
 ข้อ 11 สำนักงานศาลปกครองสูงสุด มีอำนาจหน้าที่ ดังนี้
 (1) ปฏิบัติงานสารบรรณ การเงิน การบัญชี
ทรัพย์สินและพัสดุของสำนักงานศาลปกครอง
สูงสุด
 (2)
ปฏิบัติงานเลขานุการประธานและรองประธานศาลปกครองสูงสุด
 (3) รับคำฟ้อง ตรวจคำฟ้อง
จัดทำทะเบียนและจัดระบบข้อมูลคดีของศาลปกครองสูงสุด
 (4)
ทำหน้าที่ช่วยตุลาการศาลปกครองและตุลาการผู้แถลงคดีในการพิจารณาและพิพากษา
คดีปกครอง
 (5) ดำเนินการเกี่ยวกับการออกหนังสือ
หมายและคำสั่งของตุลาการศาลปกครอง
 (6) เก็บรักษาสำนวนคดี
วัตถุและเอกสารเกี่ยวกับคดี
 (7) จัดทำสารบบคดี
คำสั่งและคำพิพากษาและจัดทำสถิติคดี
 (8)
ประสานงานกับสำนักบังคับคดีปกครองในการบังคับคดี รวมทั้งดำเนินการบังคับคดี
 ข้อ 13 สำนักงานศาลปกครองในภูมิภาคต่างๆ มีอำนาจหน้าที่ ดังนี้
 (1) ปฏิบัติงานสารบรรณ การบริหารงานบุคคล
การคลัง การบัญชี ทรัพย์สิน พัสดุ อาคาร
สถานที่และยานพาหนะของสำนักงานศาลปกครองในภูมิภาค
 (2)
ปฏิบัติงานเลขานุการอธิบดีศาลปกครองชั้นต้น
 (3) รับคำฟ้อง ตรวจคำฟ้อง
จัดทำทะเบียนและจัดระบบข้อมูลคดีของศาลปกครองชั้นต้น
 (4)
ทำหน้าที่ช่วยตุลาการศาลปกครองในการพิจารณาและพิพากษาคดีปกครอง
 (5) ดำเนินการเกี่ยวกับการออกหนังสือ
หมายและคำสั่งของตุลาการศาลปกครอง
 (6) เก็บรักษาสำนวนคดี
วัตถุและเอกสารเกี่ยวกับคดี
 (7) จัดทำสารบบคดี
คำสั่งและคำพิพากษารวมทั้งจัดทำสถิติคดี
 (8)
ประสานงานกับสำนักบังคับคดีปกครองในการบังคับคดี รวมทั้งดำเนินการบังคับคดี
 ข้อ 14 ให้เลขาธิการสำนักงานศาลปกครองเป็นผู้รักษาการตามประกาศนี้

 ประกาศ ณ
วันที่ 12 พฤศจิกายน พ.ศ. 2542
 
อักขราทร จุฬารัตน    กรรมการข้าราชการฝ่ายศาลปกครอง
 
ทำหน้าที่ประธานกรรมการข้าราชการฝ่ายศาลปกครอง